Leder av prosjektet er Daniel Vávra, som etter mislykkede forsøk på å finne sponsorer til utvikling av spillet benyttet Kickstarter for å oppnå såkalt folkefinansiering. Dette startet i 2014 og viste seg å bli en suksess. Fans donerte over én million britiske pund, slik at man for alvor kunne starte utviklingen. Spillet ble utsatt flere ganger og utkom først i februar 2018.